Ինչ-որ տեղ ինձ համար զարմանալի էր այն մեծ հետաքրքրությունը, որ կար հայերի և հայաստանցիների նկատմամբ` ավելին կլիներ, եթե շփման հնարավորությունն ավելի դյուրին լիներ: Ուրեմն սահմանի բացումը, եթե ուրիշ բան չլինի այս առումով, կարող է դրական լինել: Մարդիկ ուզում են Հայաստանում լինել, բայց ճամփան շատ երկար է: Իսկ եթե սահմանը բաց լինի՝ իգդիրցին հաշվված ժամանակում կարող է Հայաստան հասնել, իսկ հայաստանցու համար դժվար չի լինի հասնել Բայազետ կամ Վան: